b'\n_START_ARTICLE_\nLiptena\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (vingespenn 25\xe2\x80\x9350 millimeter) sommerfugler med rundede vinger uten noen stjert eller utskudd. Det er ofte betydelig forskjell i utseende p\xc3\xa5 hannen og hunnen av samme art. Oversidens grunnfarge kan v\xc3\xa6re hvit, oransje eller m\xc3\xb8rkbrun. Lysfargede eksemplarer har vanligvis i alle fall m\xc3\xb8rke vingespisser, ofte ogs\xc3\xa5 bredt m\xc3\xb8rk ytterkant. M\xc3\xb8rkfargede eksemplarer har gjerne oransje flekker p\xc3\xa5 bakvingen. Undersiden av bakvingen er gjerne kontrastrikt tegnet, lys med m\xc3\xb8rke flekker eller tverrstreker eller m\xc3\xb8rk med hvite flekker._NEWLINE_Det er ogs\xc3\xa5 noen arter som har ensfarget kremgul underside.\n_START_SECTION_\nLevevis\n_START_PARAGRAPH_\nLarvene lever av bl\xc3\xa5gr\xc3\xb8nnbakterier, alger, lav og annet organisk materiale som de skraper av trestammer._NEWLINE_De lever p\xc3\xa5 tr\xc3\xa6r som har kolonier av maur, som passer p\xc3\xa5 dem og til gjengjeld f\xc3\xa5r drikke s\xc3\xb8te sekreter som larvene skiller ut._NEWLINE_Disse sommerfuglene lever i skog, s\xc3\xa6rlig tropisk regnskog.\n_START_SECTION_\nUtbredelse\n_START_PARAGRAPH_\nSlekten er utbredt i Afrika.'